Ժամանակակից Թուրքիա, Հայաստանի նորանկախ հանրապետութենէն կը պահանջէ ճանչնալ Կարսի Համաձայնագիրը: Հայաստան լռութիւն կը պահէ: Անգարայի համոզումով, այդ համաձայնագիրը պիտի ծառայէ Հայաստան- Թուրքիա փոխյարաբերութիւններուն հիմքը: Ինչո՞ւ Հայաստանէն կը պահանջուի ճանչնալ Կարսի Համաձայնագիրը: Ճանչնալ Կարսի Համաձայնագիրը կը նշանակէ առնոազն հրաժարիլ Արեւմտահայաստանի տարածութիւններէն եւ Նախիջեւանէն: Թրքական կողմը երբ նախապայման կը դնէ անոր ճանաչումը, կը նշանակէ թէ Կարսի Համաձայնագիրը խորթ կը մնայ Հայաստանին եւ հայ ժողովուրդին համար: